**Občina Renče–Vogrsko predlog**

**Občinski svet**

***Naslov:***

**Sklep o dopolnitvah Načrta ravnanja z nepremičnim premoženjem Občine Renče–Vogrsko za leto 2023**

***Pravna podlaga:***

* 18. člen Statuta Občine Renče–Vogrsko (Uradni list RS, št. 22/12 uradno prečiščeno besedilo, 88/15 in 14/18)
* 27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18)

***Predlagatelj:***

Tarik Žigon, Župan

***Pripravljavec:***

Župan in občinska uprava

***Obrazložitev:***

Načrt se dopolnjuje z zemljišči, kjer se bo izvajalo projekt Protipoplavne ureditve na območju občine Renče-Vogrsko, ki je del nacionalnega programa Načrt za okrevanje in odpornost (NOO). V začetni fazi načrtovanja projekta, ko so bile pripravljene prejšnje spremembe in dopolnitve Načrta ravnanja z nepremičnim premoženjem Občine Renče–Vogrsko (v nadaljevanju: Načrt), pripravljavcem še niso bile poznane okoliščine, ki jim botrujejo odločitve lastnikov in s katerimi se tokrat dopolnjuje Načrt.

***Ocena stanja in razlogi za sprejetje sklepa:***

**Obrazložitve posameznih predlogov dopolnitev analize strokovnih služb:**

Seznam se dopolni z navedbo zemljišč, kjer bo izvedena protipoplavna ureditev na območju občine Renče–Vogrsko:

|  |  |  |  |  |
| --- | --- | --- | --- | --- |
| **Pridobivanja zaradi protipoplavnih ukrepov** | **Katastrska občina** | **Parcelne št** | **Okvirna površina** **(v** m2**)** | **Predvidena sredstva po GURS v EUR** |
| Protipoplavne ureditve na območju ORV - ukrep 1 | 2322-Renče | 2631/2 | 50 | 186,75 |
| Protipoplavne ureditve na območju ORV - ukrep 1 | 2322-Renče | 2632/2 | 23 | 85,90 |
| Protipoplavne ureditve na območju ORV - ukrep 1 | 2322-Renče | 2633 | 62 | 231,57 |
| Protipoplavne ureditve na območju ORV - ukrep 1 | 2322-Renče | 2635 | 229 | 684,25 |

Dopolnitve Načrta ravnanja z nepremičnim premoženjem Občine Renče–Vogrsko za leto 2023 se Občinskemu svetu predlaga na podlagi 27. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 (v nadaljevanju: ZSPDSLS-1)), ki določa, da lahko svet samoupravne lokalne skupnosti zaradi spremenjenih prostorskih potreb in spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ravnanja s stvarnim premoženjem iz drugega odstavka 24. člena ali drugega odstavka 25. člena zakona, in zaradi nepredvidenih okoliščin na trgu, ki narekujejo hiter odziv, dopolni letni načrt ravnanja s stvarnim premoženjem.

***Cilji in načela:***

Občinski svet Občine Renče-Vogrsko je 4. 12. 2021 na 22. redni seji sprejel Načrta ravnanja z nepremičnim premoženjem za leti 2022 in 2023 (v nadaljevanju: Načrt), ki ju je dopolnil in spremenil 21. 6. 2022 na 25. redni seji ter tretji redni seji 4. 4. 2023. Zaradi spremenjenih drugih potreb upravljavcev stvarnega premoženja, ki jih ni bilo mogoče določiti ob pripravi načrta ter zaradi nepredvidenih okoliščin na trgu, ki narekujejo hiter odziv, je potrebno v Načrt vnesti dopolnitve.

***Finančne in druge posledice:***

Kupnine prodanih zemljišč bodo povečale prihodkovno stran proračuna. Nakup bo izkazan na odhodkovni strani. Dokler niso pridobljena cenilna poročila, točni zneski niso znani, zato so v Načrtu podani zneski vrednosti po GURS. V primerih, kjer so cenilna poročila pridobljena, so vpisani zneski iz cenilnih poročil. 40. člen ZSPDSLS-1 določa, da cenitev stvarnega premoženja na dan sklenitve pravnega posla ne sme biti starejša od 12 mesecev.

Pripravila:

Renata Gutnik

Višji svetovalec

**Predlog sklepa:**

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE), 27. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in in 79/18) in 18. člena Statuta Občine Renče–Vogrsko (Uradni list RS, št. 22/12-uradno prečiščeno besedilo, 88/15, 14/18 in 3/22), je Občinski svet Občine Renče–Vogrsko na svoji \_\_redni seji dne, \_\_\_\_\_\_, sprejel naslednji

**SKLEP**

1. **člen**

Sprejme se dopolnitve Načrta ravnanja z nepremičnim premoženjem Občine Renče–Vogrsko za leto 2023 tako, da se seznam zasebnih zemljišč za pridobivanje dopolni z:

|  |  |  |  |  |
| --- | --- | --- | --- | --- |
| **Pridobivanja zaradi protipoplavnih ukrepov** | **Katastrska občina** | **Parcelne št** | **Okvirna površina** **(v m2)** | **Predvidena sredstva po GURS v EUR** |
| Protipoplavne ureditve na območju ORV - ukrep 1 | 2322-Renče | 2631/2 | 50 | 186,75 |
| Protipoplavne ureditve na območju ORV - ukrep 1 | 2322-Renče | 2632/2 | 23 | 85,90 |
| Protipoplavne ureditve na območju ORV - ukrep 1 | 2322-Renče | 2633 | 62 | 231,57 |
| Protipoplavne ureditve na območju ORV - ukrep 1 | 2322-Renče | 2635 | 229 | 684,25 |

#  2. člen

Vrstni red nepremičnin, vsebovanih v Seznamu zasebnih zemljišč za pridobivanje se ustrezno preštevilči.

# 3. člen

Ta sklep začne veljati naslednji dan po objavi v Uradnem glasilu Občine Renče–Vogrsko.

Št. Tarik Žigon

Datum: ŽUPAN